Ashurali mahram (1825, Marg‘ilon — 1863) — sozanda, xonanda, bastakor, mehtar, ipakdo‘z. Xushovozli-gi bilan Farg‘ona vodiysida va Toshkentda mashhur bo‘lgan. Dovrug‘i Qo‘qonga yetgach, Xudoyorxon uni o‘z saroyiga keltirgan va yaqin mahrami darajasiga ko‘targan. Saroy hayotidan nafratlangan Ash. M. do‘stlar yordamida Toshkentga qochib, xalqqa xizmat qilishni davom ettirgan.Ash. M. bastalagan maqom yo‘llaridan to‘rttasi (Dugoh-Husayn, Chorgoh, Bayot, Shahnozi-Gulyor) ayniqsa mashhur bo‘lgan. Farg‘onada sozlar taqiqlangan paytlar-da yashagan Ash. M. ""Katta ashula""ning rivojiga sezilarli ta’sir ko‘rsatgan. Toshkent va Farg‘ona vodiysi xalq san’-atkorlari orasida uning izdoshlari ko‘p bo‘lgan.

Karlstein am Main Olmoniyaning Bavariya yerida joylashgan kommunadir. Aschaffenburg tumani tarkibiga kiradi. Maydoni – 12,68 km2. Aholisi – 8045 kishi (2010).

Vaysxon, Uvaysxon, Sulton Uvays oʻgʻlon (7—1428) — Moʻgʻuliston xoni (1418-21 va 1424-25). Naqshi Jahon (1415—18)ni oʻldirib taxtni egallagan. V. Amir Temurning sarkardalaridan Turkiston hokimi Shayx Nuriddin bilan ittifoq boʻlib amakisi, Moʻgʻuliston xoni Shermuhammadxon (1421—24) bilan taxt uchun oʻzaro kurash olib borgan. Ili daryosi boʻylaridagi buddaviy qalmoqlar xoni Esexu (1415— 25) bilan muntazam (61 marta) urushlar qilgan. ""Tarixi Rashidiy""da qayd qilinishicha, V. oʻta taqvodorligi, oliyjanobligi, jasurligi bilan boshqalardan ajralib turgan.

Anneksiya „bir davlat hududini butunlay yoki qisman zoʻravonlik bilan egallab olish yoki oʻz davlatiga qoʻshib olish siyosati“dir. Xalqaro huquqda anneksiya agressiyaning bir turi hisoblanadi.

Georgi (Giorgi) Teymurazovich Margvelashvili (gr.Giorgi Teymurazis dze Margvelashvili) - 1969-yil, 4-sentyabrda Tbilisida tugʻilgan. Gurjistonlik siyosatchi, sharhlovchi, 2013-yildan Gurjiston Prezidenti.

Fond bozori qatnashchilari kapital ""isteʼmolchilari"" (emitentlar) va uni ""takdim etuvchilar"" (investorlar)dir. ""Isteʼmolchilar"" davlat, mahalliy hokimiyat organlari, yirik milliy va xalqaro kompaniyalar hisoblanadi. Investorlar esa institutsional (qimmatli qogʻozlar bilan ish yurituvchi har xil moliyaviy kredit institutlari: tijorat va investitsiya banklari, sugʻurta jamiyatlari, pensiya fondlari va boshqalar) va yakka (xususiy shaxslar, shu jumladan, venchur biznesining uncha katta boʻlmagan korxona egalari) guruxlarga boʻlinadi.

Malyasov Viktor Aleksandrovich (1917.7.11, Toshkent — 1944, Brest) — 2-jahon urushi qatnashchisi, gvardiya mayori. Toshkent irrigatsiya va qishloq xoʻjaligini mexanizatsiyalash muhandislari institutida oʻqigan (1937—41). Toshkent umumqoʻshin komandirlari oliy bilim yurtini tugatgan (1942). 2-jahon urushi yillarida Gʻarbiy, Markaziy, Bryansk va Belorussiya frontlarida oʻqchi batalon komandiri. Ukraina va Belorussiyani ozod etishda qatnashgan. M. bataloni birinchilardan boʻlib Dneprni kechib oʻtgan. M. Varshava yaqinidagi jangda halok boʻlgan. Toshkentdagi koʻchalardan biri M. nomi bilan atalgan. Aviasozlik remonti zavodi hududida, harbiylar qabristoni memorialida kaxramonning byusti, M. yashagan uyda (Malyasov koʻcha, 3) va Toshkentdagi 43maktab binosida yodgorlik lavhasi oʻrnatilgan.